**მასშტაბური ინფრასტრუქტურული პროექტები გურიის რეგიონში 2013-17 წწ.**

**ბაღები**

**2013-2017** წლებში ეტაპობრივად რეაბილიტირდა **103** ბაღის შენობა, ჩატარდა **3 362** **243** ლარის ღირებულების სამუშაოები, მათ შორის სრული რეაბილიტაცია ჩაუტარდა **9** ბაღს, რაც ჯამში **2 338 351** ლარის ღირებულების სამუშაოებს მოიცავს. აშენდა **13** საბავშვო ბაღი, რაზეც **დაახლოებით 4 მილიონ ლარამდე დაიხარჯა.**

**სკოლები**

**5**  წლის განმავლობაში რეგიონში რეაბილიტაცია ჩაუტარდა **80-მდე** საჯარო სკოლას, აშენდა **3 (წიფნარი, ზოტო, ამაღლება)** და მიმდინარეობს **1 ახალი** სკოლის შენობის მშენებლობა. **(ჭანიეთი).**

**უსახლკაროთათვის საცხოვრებელი სახლის რეაბილიტაცია**

ამ უპრეცენდენტო პროექტის ფარგლებში რეაბილიტაცია ჩაუტარდა 2 შენობას, რომლებშიც დაბინავდნენ მუნიციპალიტეტის ტერიტორიაზე რეგისტრირებული **140-მდე** უსახლკარო ოჯახი. ორივე პროექტის ღირებულება - **1  018  000 ლარს** შედგენს.

**გზები**

**დაიგო დაახლოებით 129,9 კმ** გზის საფარი, მოწესრიგდა ადმინისტრაციული ცენტრების ქუჩებისა და სოფლებთან დამაკავშირებელი გზების დიდი ნაწილი. მოეწყო ტროტუარები. სამუშაოების ღირებულებამ **დაახლოებით 40 მლნ** ლარი შეადგინა. მიმდინარეობს ავტობანის მშენებლობა ლანჩხუთში.

* **სამტრედია-გრიგოლეთის მე-2 ლოტის მშენებლობა**

საავტომობილო გზების დეპარტამენტისამტრედია – გრიგოლეთის გზის 18.5კმ-იანი მონაკვეთის (ლოტი 2) მშენებლობას ინტენსიურ რეჟიმში აგრძელებს.

სამტრედია – გრიგოლეთის მე - 2 მონაკვეთის მშენებლობის პროექტი 18.5 კილომეტრიანი 4 ზოლიანი ასფალტ–ბეტონის გზის, პარალელური სახიდე გადასასვლელის, 16 სახიდე გადასასვლელის, მათ შორის 3 სატრანსპორტო კვანძის (გზაგამტარი), წყალგამტარი მილებისა და მიწისქვეშა გასასვლელების მშენებლობას ითვალისწინებს. გზის აღნიშნული მონაკვეთი გურიის რეგიონში ქ. ლანჩხუთსა და ლანჩხუთის მუნიციპალიტეტის სოფლებს: ჯაპანას, ქვიანს, ნიგოითსა და ქვემო შუხუთს გაივლის. მშენებლობას ევროპის საინვეტიციო ბანკი 253 979 678 მილიონ ლარით აფინანსებს. პროექტის ფარგლებში 400-მდე ადამიანია დასაქმებული. სამშენებლო სამუშაოები 2019 წლის დეკემბერში დასრულდება.

* **სამტრედია–გრიგოლეთის მე-3 ლოტის მშენებლობა**

საავტომობილო გზების დეპარტამენტი, სამტრედია–გრიგოლეთის 12 კმ-იანი საავტომობილო გზის (ლოტი 4) მშენებლობას აქტიურად აგრძელებს. პროექტი 4 ზოლიანი ასფალტ–ბეტონის გზის, 6 სახიდე გადასასვლელის, 2 სატრანსპორტო კვანძის, საქონლისა და საველე გასასვლელების მშენებლობას ითვალისიწინებს. გზის აღნიშნული მონაკვეთი გურიის რეგიონში ქ. ლანჩხუთსა და ლანჩხუთის მუნიციპალიტეტის სოფლებს გაივლის. მშენებლობას ევროპის საინვეტიციო ბანკი 138 042 409 ლარით აფინანსებს. სამშენებლო სამუშაოები 2019 წლის ნოემბერში დასრულდება.

* **სამტრედია-გრიგოლეთის გზის მე-4 ლოტის მშენებლობა**

საავტომობილო გზების დეპარტამენტი სამტრედია-გრიგოლეთის 9,5 კმ-იანი საავტომობილო გზის (ლოტი 4) მშენებლობა აქტიურად აგრძელებს. პროექტის ფარგლებში გათვალისწინებულია: 9,5 კილომეტრიან მონაკვეთზე ახალი მიმართულების 4 ზოლიანი ასფალტ-ბეტონის გზის, პარალელური გზაგამტარის, სატრანსპორტო კვანძის, რკინაბეტონის მიწისქვეშა გასასვლელისა და წყალგამტარი მილის მშენებლობა. გზის აღნიშნული მონაკვეთი გადის ლანჩხუთის რაიონის ტერიტორიაზე, კერძოდ, სოფლების ხაჯალიას და ახალსოფლის ჩრდილოეთით, კვეთს სოფ. სუფსის გარკვეულ ნაწილს ჩრდილოეთის მხარეს და უერთდება ამავე სოფლის ბოლოს სამტრედია-ლანჩხუთი-გრიგოლეთის არსებულ გზას. სამტრედია-გრიგოლეთის გზის მშენებლობას ევროპის საინვეტიციო ბანკი 113 207 155 ლარით აფინანსებს. პროექტის ფარგლებში 370-მდე ადამიანია დასაქმებული. სამშენებლო სამუშაოები 2018 წლის დეკემბერში დასრულდება.

* საავტომობილო გზების დეპარტამენტი, ოზურგეთის მუნიციპალიტეტში, დაბა-ლაითურიდან სოფელ ცეცხლაურის მიმართულებით მიმავალი ადგილობრივი მნიშვნელობის საავტომობილო გზის 4.7 კმ-იანი მონაკვეთის და მდ.ჩოლოქზე არსებული სახიდე გადასასვლელის რეაბილიტაციას ახორციელებს. ამ ეტაპზე მიმდინარეობს, ასფალტ-ბეტონის დაგება მიერთებებზე და მოსახლეობის ეზოებში შესასვლელების მოწყობა. პროექტირება-მშენებლობა პარალელურ რეჟიმში მიმდინარეობს. რეაბილიტირდა მდ.ჩოლოქზე არსებული სახიდე გადასასვლელი. სამუშაოები სახელმწიფო ბიუჯეტიდან ფინანსდება და მისი ღირებულება 4 540 153 ლარს შეადგენს. პროექტი 2017 წლის აგვისტოში დაიწყო და 2018 წლის თებერვალში დასრულდება. პროექტის ფარგლებში სამუშაოებზე 60 ადამიანი დასაქმდა.
* საავტომობილო გზების დეპარტამენტი ოზურგეთის მუნიციპალიტეტში ადგილობრივი მნიშვნელობის ნატანები-შრომა-ურეკის საავტომობილო გზის კმ1-კმ18 მონაკვეთის 2015 წელს ძლიერი წვიმების შედეგად დაზიანებული მონაკვეთის აღდგენის სამუშაოებს ახორციელებს.

პროექტის მიხედვით გათვალისწინებულია: მიწის ვაკისის მოსამზადებელი სამუშაოები, ხელოვნური ნაგებობების მოწყობა.

პროექტი, შიდასახელმწიფოებრივი და ადგილობრივი მნიშვნელობის გზების მესამე პროექტის (SLRPII) ფარგლებში, მსოფლიო ბანკის დაფინანსებით ხორციელდება და მისი ღირებულება 745 000 ლარია. სამუშაოები 2017 წლის ოქტომბერში დაიწყო და მიმდინარე წლის თებერვალში დასრულდება. ამ ეტაპზე დასაქმებულია 25 ადამიანი.

**ხიდები** რეაბილიტირდა და აშენდა **100-მდე** ხიდი, მათ შორის მერია-ლაითურის **150 მ** სიგრძის ხიდი, რომელიც ოზურგეთის **2** დიდ სოფელს, მერიასა და ლაითურს ერთმანეთთან აკავშირებს.

**წყალი**

* **ოზურგეთში ქალაქის ტერიტორიაზე 30** კილომეტრიან მონაკვეთზე განხორციელდა წყალსადენის ქსელის რეაბილიტაციის სამუშაოები. **10 300-მდე** მოსახლე მიიღებს ხარისხიან წყალს გაუმჯობესებული გრაფიკით.
* **დაბა ჩოხატაურში** განხორციელდა დაბაში წყალსადენის 42კმ სიგრძის შიდა ქსელის მონტაჟი, ქსელი **დაბის 90%-ს** მოიცავს და მასში ჩაერთვება **1000-მდე აბონენტი.**
* **განხორციელდა 4 სოფლის** - ა**სკანა-მზიანი-მშვიდობაური-მთისპირის** წყალმომარაგების სამუშაოები, რეაბილიტირდა სათავე ნაგებობა და მოეწყო 6 კმ სიგრძის წყალსადენის ქსელი. მოემსახურება **802** აბონენტს.
* განხორციელდა **სოფელ ჯუმათისა და ასკანის** წყალმომარაგების ქსელის რეაბილატაცია, რამაც ჯამში **2 000 000** ლარი შეადგინა.
* მიმდინარეობს **დაბა ურეკის წყლის სისტემის და კანალიზაციის ქსელების მშენებლობა,** ასევე განხორციელდება გამწმენდი ნაგებობის მშენებლობა. სარგებელს მიიღებს **2100** მცხოვრები და **25 000** ტურისტი.
* **ლანჩხუთში 20-მდე სოფელში მოწესრიგდა წყალმომარაგების საკითხები.**
* **დაიწყო დაბა ლაითურის წყალმომარაგების სამუშაოები.**
* **დასრულდა კურორტ გომისმთაზე წყალმომარაგების სამუშაოები. პროექტის ღირებულება 815 700 ლარია.**
* აშენდა **10 000** მაყურებელზე გათვლილი საკონცერტო დარბაზი შეკვეთილში.
* დასრულდა ხუთვარსკვლავიანი სასტუმროს მშენებლობა შეკვეთილში.
* კურორტ შეკვეთილში განხორციელდა ჩეხურ - სლოვაკური პროექტი, რომელიც სასტუმროებსა და სასტუმროს ტიპის ბინებს აერთიანებს. **(ინვესტიცია15 მილიონი ლარი).**
* აშენდა თანამედროვე დიზაინის სარკინიგზო ბაქანი, რომლითაც „შავი ზღვის არენაზე" გამართულ კონცერტებზე დასწრების მსურველებიც ისარგებლებენ.
* მოეწყო მუსიკოსების სკვერი.
* დასრულდა ურეკისა და ბახმაროს განაშენიანების გენერალურ გეგმაზე მუშაობა.
* ოზურგეთში იგეგმება ინოვაციური ცენტრის მშენებლობა.

**კულტურა**

* ოთხი წლის განმავლობაში რეაბილიტირდა და აშენდა **10 კულტურის სახლი,** მათ შორის დაბა ჩოხატაურში აშენდა ხელოვნების სასახლე.
* დასრულდა ვარლამ სვიმონიშვილის სახელობის ეთნოგრაფიული მუზეუმის მშენებლობა, მიმდინარეობს არტემ ერქომაიშვილის სახელობის სიმღერისა და გალობის მუზეუმის მშენებლობა.

**სტიქიის სალიკვიდაციო ღონისძიებების ფარგლებში** **5 წლის** განმავლობაში გამოიყო დაახლოებით **35 მლნ ლარი,** რომლის ფარგლებშიც გადაიხურა **1000-მდე** კერძო და მრავალბინიანი სახლის სახურავი, გასწორხაზოვნდა მდინარის კალაპოტები, მოეწყო ნაპირსამაგრი გაბიონები, რეაბილიტირდა სანიაღვრე არხები, მოეწყო ცხაურები, რეაბილიტირდა დაზიანებული ხიდები და გზები.

**გაიხსნა 7 ახალი საწარმო.** მათ შორის ხილის გადამამუშავებელი **2 საწარმო ჩოხატაურსა და ოზურგეთში.** გაძლიერდა და გადაიარაღდა **10 საწარმო.**

* **გრიგოლეთში ყვავილნარის ტერიტორიაზე გაშენდება თევზის მეურნეობა** და პირველ ეტაპზე განხორციელდება 7 მილიონი ლარის ინვესტიცია. საუბარია ორაგულისა და კამბალას თევზის წარმოებაზე. საპროექტო სამუშაოები დასრულებულია და პროექტირება ესპანურმა კომპანიამ შეასრულა. მეურნეობაში დასაქმდება 50 ადგილობრივი.

**ჯანდაცვა**

**სასწრაფო სამედიცინო ცენტრები:**  სრულდება ლანჩხუთში და ჩოხატაურში სასწრაფო სამედიცინო დახმარების ცენტრების მშენებლობა. სამედიცინო ცენტრების არსებული შენობა ვერ აკმაყოფილებდა თანამედროვე სტანდარტებსა და მოთხოვნებს. წლების განმავლობაში პერსონალს საქმიანობა ამორტიზებულ შენობაში უწევდა, სამუშაოების დასრულების შემდეგ საგანგებო სიტუაციების კოორდინაციისა და გადაუდებელი დახმარების ცენტრის რაიონული ფილიალები ახალ, კომფორტულ შენობებში განთავსდება.

**2012 წლიდან გურიის რეგიონში, 82 ამბულატორიის ფარგლებში 3 ახალი**

**ამბულატორია ( დვაბზუ, ერკეთი, აკეთი) აშენდა.**

**დაიწყო დაბა ანასეულში** სოფლის მეურნეობის სამინისტროს სამეცნიერო-კვლევითი ცენტრის დიაგნოსტიკური ლაბორატორიის შენობის სარემონტო სამუშაოები, რომელიც  დასავლეთ საქართველოში უმნიშვნელოვანესი სამეცნიერო-კვლევითი ბაზა გახდება.

2018 წლისთვის დაგეგმილია ანასეულის ლაბორატორიის თანამედროვე ტექნიკით აღჭურვა, ფიტოსანიტარული ლაბორატორის მოწყობა. ცენტრში კვლევებისა და დიაგნოსტიკის ჩატარების გარდა, ჩაისა და სხვა მრავალწლოვანი და ერთწლოვანი სუბტროპიკული კულტურებისთვის საცდელ-სადემონსტრაციო ნაკვეთებიც მოეწყობა. ასევე, დაგეგმილია ჩაის სანერგე მეურნეობის მოწყობა, სელექციური ჯიშებისა და კლონების შეგროვება და მცენარეთა გენეტიკური ბანკის შექმნა.

**ენერგეტიკა**

2013-2017 წლებში გურიის რეგიონში ექსპლუატაციაში შევიდა 2 ჰიდროელექტროსადგური: ბახვი 3 ჰესი (2013 წ., დადგმული სიმძლავრე - 10მგვტ) და ნაბეღლავი ჰესი (2017წ., დადგმული სიმძლავრე 2მგვტ). მიმდინარეობს სამი ჰიდროელექტროსადგურის მშენებლობა: ნატანები 3 ჰესი (დადგმული სიმძლავრე - 8,4მგვტ, ექსპლუატაციაში გაშვების სავარაუდო თარიღი - 2020წ), საშუალა 1 ჰესი (დადგმული სიმძლავრე - 7,3მგვტ, ექსპლუატაციაში გაშვების სავარაუდო თარიღი 2020წ) და საშუალა 2 ჰესი (დადგმული სიმძლავრე - 6,3მგვტ, ექსპლუატაციაში გაშვების სავარაუდო თარიღი 2020წ). კვლევის ეტაპზეა ზოტი ჰესების კასკადი (სავარაუდო დადგმული სიმძლავრე - 44,31მგვტ).

ინდივიდუალური მრიცხველი დაუმონტაჟდა 17 ათასზე მეტ აბონენტს (ჩოხატაური - 5385, ლანჩხუთი - 3808, ოზურგეთი - 7925). ბუნებრივი გაზის მიწოდების ქსელში ჩართვის საშუალება მიეცა 22740 პოტენციურ აბონენტს (ჩოხატაური - 3712; ლანჩხუთი - 6268; ოზურგეთი -12760).

**გარემოს დაცვა**

გურიის რეგიონში ეროვნული სატყეო სააგენტოსა და გურიის სატყეო სამსახურის მიერ განხორციელდა ტყეკაფამდე მისასვლელი გზების რეაბილიტაცია. **(ოზურგეთი 12 877 მ და ჩოხატაური 4 015 მ, ჯამში სულ 16 892 მ).**

გურიაში **სულ 73 საჯარო** სკოლა მომარაგდა საშეშე მერქნით. **ოზურგეთის 34 სკოლა,** **ლანჩხუთის 18** და **ჩოხატაურის 21.**

დასრულდა ტყის ინვენტარიზაციის საველე სამუშაოები და ეს არის წინ გადადგმული ნაბიჯი სახელმწიფო ტყის ფონდის საზღვრებისა და რესურსის დადგენის კუთხით. აღნიშნული სამუშაოები რეგიონში მრავალი წელია არ განხორციელებულა. ასევე, ლანჩხუთის მუნიციპალიტეტში სახელმწიფო ტყის ფონდში შეიწამლა კოლხური ბზის კორომები. სამუშაოები განხორციელდა სამ ეტაპად. ჯამში შეწამლულმა ფართობმა 100 ჰა. შეადგინა.

გურიის რეგიონში მსგავსი პროექტები ეროვნული სატყეო სააგენტოს მიერ ეტაპობრივად განხორციელდება.

* გურია ყველაზე „სუფთა რეგიონად“ დასახელდა.
* გამჭვირვალობის, საჯარო ინფორმაციის გამოქვეყნებისა და გადაწყვეტილების მიღების პროცესში მოსახლეობის მონაწილეობის ხარისხის კუთხით ოზურგეთის მუნიციპალიტეტი მოწინავეა.
* ოზურგეთის მუნიციპალიტეტის საკრებულო ანგარიშვალდებულობის, გამჭვირვალობის მხრივ საუკეთესოდ შეფასდა და საქართველოში პირველია.
* ოზურგეთი ერთ-ერთი პირველია საქართველოს მუნიციპალიტეტებს შორის, რომელიც OGP-ის სამოქმედო გეგმაში ჩაერთო („ღია მმართველობის პარტნიორობის“ სამოქმედო გეგმა).
* პირველად ისტორიაში ბახმარო ზამთარში ტურისტებს მასპინძლობს.

**საქართველოს მელიორაცია**

2012 წლისთვის გურიის რეგიონში დამშრალი სასოფლო-სამეურნეო მიწის ფართობი **2 800** ჰექტარს შეადგენდა. 2012 წლიდან დღემდე რეგიონში დასრულდა სამელიორაციო ინფრასტრუქტურის 5 სარეაბილიტაციო პროექტი სამუშაოების ჯამური ღირბულებით **2 150 417 ლარი.** რეაბილიტაციის ფარგლებში აღდგენითი სამუშაოები **ჩაუტარდა 83,1 კმ. სამელიორაციო არხს.**

ტექნიკური ექსპლუატაციის ფარგლებში **2013-2016 წლებში** გურიის რეგიონში გაიწმინდა და მოწესრიგდა **136 კმ.** საირიგაციო არხი. სულ სარემონტო სამუშაოები **ჩაუტარდა 58 ერთეულ** სხვადსხვა ჰიდროტექნიკურ ნაგებობას.

ჩატარებული სამუშაოების შედეგად 2016 წლისათვის გურიის რეგიონში დაშრობილი სასოფლო-სამეურნეო მიწის **ფართობი 3 300 ჰექტრამდე** გაიზარდა. დღეისათვის რეგიონში მიმდინარეობს სამელიორაციო ინფრასტრუქტურის **2 913 388 ლარის** ღირებულების **5** გარდამავალი სარეაბილიტაციო პროექტი, რომლის დასრულების შემდეგ დაშრობილი მიწის ფართობი **4 220 ჰექტრით** გაიზრდება.